REPUBLIKA HRVATSKA

 PRIMORSKO-GORANSKA ŽUPANIJA

 OPĆINA KOSTRENA

 ***Općinski načelnik***

KLASA: 400-01/23-01/04

URBROJ: 2170-22-06-24-17

Kostrena, 20. prosinac 2024.

***MATERIJAL***

*za sjednicu Općinskog vijeća*

*zakazanu za .prosinca 2024. godine*

*Točka* *.* *dnevnog reda*

Predmet: ***Prijedlog odluke o III. izmjenama i dopunama Proračuna Općine Kostrena za 2024. godinu***

***O b r a z l o ž e n je :***

Proračun Općine Kostrena za 2024. godinu i projekcije za 2025. i 2026. godinu i Odluku o izvršavanju Proračuna Općine Kostrena za 2024. godinu donijelo je općinsko vijeće na sjednici održanoj 29. studenog 2023. godine, a objavljeni su u “Službenim novinama Općine Kostrena" broj 10/23 od 30. studenog 2023. godine.

Odluku o prvim izmjenama i dopunama Proračuna Općine Kostrena za 2024.g. donijelo je općinsko vijeće na sjednici održanoj 21.svibnja 2024.g., a objavljena je u “Službenim novinama Općine Kostrena" broj 06/24 od 22. svibnja 2024. godine.

Odluku o drugim izmjenama i dopunama Proračuna Općine Kostrena za 2024.g. donijelo je općinsko vijeće na sjednici održanoj 29. listopada 2024.g., a objavljena je u “Službenim novinama Općine Kostrena" broj 09/24 od 30. listopada 2024. godine.

 Temeljem članka 45. Zakona o Proračunu („Narodne novine br. 144/21), te članka 31. Odluke o izvršavanju Proračuna Općine Kostrena za 2024. godinu („Službene novine Općine Kostrena“ br. 10/23“), praćenja podataka o naplati prihoda i izvršenju rashoda Proračuna, te razmatranjem stvarnih mogućnosti za realizaciju projekata po pojedinim programima, ukazuje se potreba novog uravnoteženja Proračuna Općine Kostrena za 2024.godinu.

Razlozi za to jesu:

- Nova procjena prihoda proračuna za 2024. godinu temeljena na dosadašnjim saznanjima o naplati prihoda tijekom godine

 - Analizom troškova po pojedinim aktivnostima uočeno je da je iz objektivnih razloga potrebno izvršiti izmijeniti planske vrijednosti te planirati neke aktivnosti i projekte koji prvotno nisu bili planirani

Iz ove činjenice proizašla je potreba prenamjene sredstava između pojedinih programa, projekata i aktivnosti te potreba za osiguranjem sredstava za izvršavanje aktivnosti za koje nisu bila osigurana dostatna sredstva.

Prijedlogom III. izmjena i dopuna Proračuna za 2024. godinu prihodovna strana predlaže se za povećanje u iznosu od 191.820 eur, za koliko se povećava i rashodovna strana Proračuna. Ukupni proračun se povećava sa 13.038.702 eur na 13.230.522 eur.



Raspored prihoda i primitaka te rashoda i izdataka po vrstama prikazan je u slijedećoj tabeli:







**PRIHODI I PRIMICI**

Prihodi od poslovanja predloženi su za izmjenu kako slijedi:

 „Prihodi od poreza“ predlažu se za povećanje u iznosu od 240.000 eur i to temeljem procjene projekcije do kraja godine, a sukladno dosadašnjem izvršenju prihoda od poreza. Naročito se povećanje očituje u povećanju prihoda od poreza na promet nekretnina koji se predlaže za povećanje u iznosu 190.000 eur.

„Prihodi od imovine“ umanjuju se za 22.860 eur prvenstveno zbog smanjenja naknada od koncesija s obzirom na dosadašnje izvršenje procjenjuje se smanjenje navedenih prihoda do kraja godine.

„Prihodi od upravnih i administrativnih pristojbi, pristojbi po posebnim propisima i naknada“ predlažu se za smanjenje u iznosu 10.000 eur.

Najznačajnije je umanjenje procjene prihoda od komunalne naknade za 100.000 eur obzirom na procjenu ostvarenja do kraja godine, a povećanje prihoda od komunalnog doprinosa koje se uvećava za 90.000 eur, a s obzirom na dosadašnje ostvarenje.

Ostali prihodi korigiraju se za 24.680 eur s obzirom na procjenu ostvarenja do kraja godine.

Prihodi od prodaje zemljišta korigiraju se za 40.000 eur, također sukladno dosadašnjem ostvarenju te vrste prihoda.

Kod proračunskih korisnika nema izmjena u odnosu na posljednje izmjene financijskih planova i proračuna.

**RASHODI I IZDACI**

Rashodi poslovanja smanjuju se za 104.480 eur. Kod rashoda poslovanja najznačajnije je smanjenje na stavci „materijalni rashodi“ i odnosi se na rashode za usluge, prvenstveno intelektualne usluge i ostale usluge. Financijski rashodi umanjuju se za 21.000 eur, prvenstveno zbog umanjenja stavke „Rezervacija za sudske troškove“

Obrazloženje povećanja rashoda po pojedinim programima i aktivnostima unutar pojedinih razdjela i glava daje se u nastavku.

Rashodi i izdaci po organizacijskoj klasifikaciji prikazani su u slijedećoj tabeli:



**Razdjel 001. “PREDSTAVNIČKA I IZVRŠNA TIJELA“** predlaže se smanjenje u iznosu od 36.000,00 eura.

***Glava 00101 Općinsko vijeće*** predlaže se za smanjenje u iznosu od 10.000 eur s obzirom na trenutno izvršenje stavke „Opći rashodi općinskog vijeća“ i isplate do kraja godine naknada članovima vijeća te članovima odbora vijeća.

***Glava 00102 Općinski načelnik*** predlaže se za smanjenje u iznosu od 26.000,00 eura unutar PROGRAMA REDOVNI RAD IZVRŠNOG TIJELA, a smanjenje se odnosi na ukidanje aktivnosti *Rezervacija sredstava za sudske presude* s obzirom da se do kraja godine ne očekuje naplata po sudskim presudama.

**Razdjel 002. „UPRAVNI ODJEL ZA OPĆE, PRAVNE POSLOVE I LOKALNU** **SAMOUPRAVU“**

***Glava 00201 „Upravni odjel za opće, pravne poslove i lokalnu samoupravu“*** predlaže se ukupno povećanje od 5.000,00 eura.

Unutar PROGRAMA SOCIJALNA SKRB predlaže se povećanje od 5.000,00 eura i to u odnosu na aktivnost ***Božićni pokloni*** obzirom na broj korisnika mještana koji imaju pravo na božićnicu u 2024. godini povodom božićnih blagdana.

**Razdjel 003 „UPRAVNI ODJEL ZA FINANCIJE I GOSPODARSTVO“**

Razdjel, programi i aktivnosti ne mijenjaju svoje visine iznosa, već se unutar Aktivnosti „Zajednički troškovi stručnih službi“ preraspodjeljuje 5.000 eur sa računa „Materijalni rashodi“ na račun „Financijski rashodi“.

**Razdjel 004 „UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA“**.

***Glava 00401 „Upravni odjel za komunalni sustav, prostorno planiranje i zaštitu okoliša“*** predlaže se ukupno povećanje od 222.820,00 eura.

Najveće povećanje u iznosu od 424.000,00 eura odnosi se na kapitalni projekt Dječji vrtić Paveki što je povećanje od 22,30%. Realizacija i izvršenje ovog projekta je bolje od planiranog. Uslijed povoljnih vremenskih prilika tijekom prosinca i dijela studenog, izveden je veliki dio radova u okolišu (potporno-ogradni zidovi, podloga igrališta oko zgrade, pomoćna zgrada i dr.) koji su dinamičkim planom bili planirani u 2025. godini.

Preostale stavke proračuna se usklađuju sa izvršenjem tekućeg proračuna.

**Predlaže se Općinskom vijeću usvajanje prijedloga i donošenje Odluke o III. Izmjenama i dopunama Proračuna Općine Kostrena za 2024. godinu.**

 **OPĆINSKI NAČELNIK**

 ***Dražen Vranić, dipl. iur.***